

ΝΟΜΑΡΧΙΑΚΟ ΤΜΗΜΑ ΛΗΜΝΟΥ Μύρινα 16-10-2019

Πλατεία ΟΤΕ Παπουτσίδειο 2ος όροφος Αριθμός Πρωτοκόλλου: 58

 Μύρινα Λήμνου Τ.Κ. 81400

 Τηλ: 6938180514

 Email: adedyntlimnou@gmail.com

**Προς**

Το Δήμαρχο και το Δημοτικό Συμβούλιο Λήμνου

**Θέμα :** Παροχή επιδότησης για σίτιση στέγαση εργαζομένων στο Δημόσιο στη Λήμνο

 Με βάση το άρθρο 349 του νόμου 4512 του 2018 που σας επισυνάπτουμε, ζητούμε να εξεταστεί από το Δημοτικό Συμβούλιο η επιδότηση σίτισης και στέγασης στους ιατρούς και νοσηλευτές, το προσωπικό της Ελληνικής Αστυνομίας, του Λιμενικού Σώματος, της Πυροσβεστικής, του ΕΚΑΒ και στους αναπληρωτές εκπαιδευτικούς, σύμφωνα με τις προϋποθέσεις που τίθενται από το συγκεκριμένο άρθρο του νόμου, αφού εξειδικευτούν οι κατά περίπτωση παροχές και το χρονικό διάστημα ισχύος αυτών, κατόπιν βεβαίωσης της ύπαρξης ανάλογων πόρων από την οικονομική υπηρεσία του Δήμου.

 Σε κάθε περίπτωση, ζητούμε να διεκδικηθούν τα ανάλογα κονδύλια από τα υπουργεία Εσωτερικών και Οικονομικών που έχουν και την ευθύνη για την παρακολούθηση των οικονομικών αποτελεσμάτων της εφαρμογής του άρθρου αυτού.

